|  |  |  |  |  |  |
| --- | --- | --- | --- | --- | --- |
|  | | |  | | |
| Proffil y Swydd  CYNHYRCHYDD: RHAGLENNU | | | |  | | |
| Teitl y Swydd : |  | CYNHYRCHYDD: RHAGLENNU | | | |
|  |  |  | | | |
| Cyfeirnod y Swydd : |  |  | | | |
|  |  |  | | | |
| Teulu’r Swydd : |  |  | | | |
|  | | | | |
| Oriau Gwaith : |  | Amser llawn (39 awr yr wythnos) | | | |
|  |  |  | | | |
| Cyflog : |  | £27000.00 | | | |
|  |  | Rydyn ni’n gartref i’r celfyddydau yng Nghymru, ac yn grochan o greadigrwydd i’r genedl gyfan. Rydyn ni’n tanio’r dychymyg drwy guradu cynyrchiadau teithiol arobryn o’r radd flaenaf – o sioeau cerdd i gomedi a dawns, cabaret a gŵyl ryngwladol. Rydyn ni’n meithrin doniau newydd gyda’n gweithiau ffres, pryfoclyd a phoblogaidd, wedi eu gwreiddio’n ddwfn yn niwylliant ein gwlad. Ac rydyn ni’n ennyn angerdd pobl ifanc dros y celfyddydau, gan roi iddynt gyfleoedd dysgu sy’n newid eu bywydau ac yn rhoi cyfle iddynt ddisgleirio.  **Ni yw Canolfan Mileniwm Cymru. Tanwydd i’r dychymyg.** | | | |
|  |  |  | | | |
| Prif Ddiben y Swydd : |  | Mae Canolfan Mileniwm Cymru yn rhaglennu gwaith o’r ansawdd uchaf o Gymru a’r tu hwnt er mwyn ysbrydoli ein cenedl. Dan arweiniad y Cyfarwyddwr Artistig a’r Rheolwr Cyffredinol, bydd y Cynhyrchydd yn rhaglennu gwaith ar gyfer Stiwdio Weston a Lleoliad Cabaret ffresh. Mae’r rhaglennu yn y lleoliadau hyn yn cyd-fynd â’n gwaith yn ein Gofodau Cyhoeddus, ein Strategaeth Gymunedol, a’n prosiectau Dysgu Creadigol. Mae’r gwaith rydym yn ei raglennu yn ddifyr ac yn berthnasol i bobl y Gymru gyfoes, sef ein cynulleidfaoedd. Mae’n rhoi llais i’r rheini sy'n cael eu hymylu gan y prif ffrwd, ac yn herio ein dirnadaeth o’r gymdeithas fyd-eang rydym yn rhan ohoni a’r Gymru rydym yn byw ynddi. | | | |
|  |  |  | | | |
| Atebolrwydd  Arbenigol : |  | 1. Dan arweiniad y Cyfarwyddwr Artistig a’r Rheolwr Cyffredinol, rhaglennu a rheoli cynyrchiadau gwadd a gwaith i ddatblygu artistiaid sy’n cyd-fynd â gweledigaeth y Ganolfan. 2. Cynnal perthnasau sy’n bodoli’n barod â theatrau a chanolfannau celfyddydol, cyfarwyddwyr, cynhyrchwyr a hyrwyddwyr, a hynny ar lefel genedlaethol a rhyngwladol, a meithrin perthnasau newydd o’r fath. 3. Datblygu a gwneud gwaith rheoli prosiect ar ystod o brosiectau celfyddydol sy’n rhan o’r strategaeth artistig, yn enwedig perfformiadau gyda thocynnau a heb docynnau yng ngofodau’r Ganolfan ac mewn gwyliau a gofodau eraill. 4. Ymchwilio a chysylltu ag artistiaid a chwmnïau posibl er mwyn creu rhaglen o weithgarwch celfyddydol sy’n cyd-fynd â blaenoriaethau’r Ganolfan. 5. Cyflawni holl elfennau gwaith rheoli prosiect gan gynnwys cyllidebu, contractio, amserlennu, cyfathrebu, gwerthuso ac adrodd. 6. Rheoli ac adrodd ar gyllidebau Rhaglennu o fewn y paramedrau y cytunwyd arnynt, a chanfod cyfleoedd i gynyddu gwariant eilaidd a gwariant ychwanegol. | | | |
|  |  |  | | | |
| Atebolrwydd  Cyffredinol : |  | 1. Bod yn rheolwr llinell ar y Cynhyrchydd Cynorthwyol. 2. Gweithio tuag at ddeall yn llwyr sut y mae’ch swydd a’r adran yn berthnasol i amcanion y Ganolfan; cydweithio â’r Tîm Arwain, aelodau’r tîm, a chydweithwyr eraill i gyflawni nodau ac amcanion y Ganolfan. 3. Ymwneud yn weithgar â’r tîm ehangach wrth ddatblygu syniadau ar gyfer cynhyrchu prosiectau a digwyddiadau. 4. Cynrychioli’r Ganolfan mewn fforymau, cynadleddau a digwyddiadau perthnasol eraill, fel sy’n briodol. 5. Cyfrannu at gynnal a chadw holl systemau’r swyddfa er mwyn i’r adran weithio'n hwylus, gan gynnwys ffeilio personol a ffeilio prosiectau. 6. Bod yn ymwybodol o’r datblygiadau perthnasol diweddaraf ym mholisïau ac arferion theatrau, a chadw golwg ar faterion cyfoes yn y celfyddydau a’r sector diwylliannol ehangach. | | | |
|  |  |  | | | |
| Mesur Llwyddiant : |  | 1. Cynyddu cynnyrch creadigol 2. Creu partneriaethau newydd ac ychwanegol 3. Cynyddu cynulleidfaoedd newydd i’r Ganolfan 4. Gwell dealltwriaeth o strategaeth raglennu a chynhyrchu’r Ganolfan 5. Sgwrs Gorwelion Blynyddol ac adolygiad o ddatblygiad perfformiad | | | |
|  | **Mae’r proffil hwn o’r swydd yn amlinellu prif ddyletswyddau’r swydd ar y dyddiad pan gafodd y swydd ei chreu. Gall y dyletswyddau hynny amrywio o dro i dro heb newid natur gyffredinol y swydd na lefel y cyfrifoldeb sydd ynghlwm wrthi. Mae amrywiadau o’r fath yn gyffredin ac ni allant ynddynt eu hunain gyfiawnhau ailystyried gradd y swydd.** |  | | | |

|  |  |
| --- | --- |
| Y pethau rydym yn chwilio amdanynt...  CYNHYRCHYDD: RHAGLENNU |  |
|  |  |

Wrth baratoi eich cais ysgrifenedig, bydd angen ichi roi tystiolaeth o’r cymwyseddau hanfodol a dymunol canlynol. Wrth ystyried pob un, defnyddiwch enghraifft o adeg pan wnaethoch chi hyn o’r blaen, naill ai yn y gwaith neu mewn sefyllfa arall.

Rydym yn chwilio am unigolion llawn brwdfrydedd sy’n gallu eu mynegi’u hunain yn dda i weithio gydag ystod o bartneriaid, artistiaid a chynulleidfaoedd/cyfranogwyr. Rydym hefyd yn chwilio am bobl sy’n gallu cydbwyso syniadau creadigol â chyflawni’n effeithiol. Bydd angen swyddi Cynhyrchydd i ddatblygu a chyflawni prosiectau pwysig fel rhan o’n gwaith rhaglennu a chynhyrchu.

A. Cyfrifoldeb

Dywedwch yn eich cais sut yr ydych yn ateb y gofynion hanfodol hyn.

|  |  |  |  |
| --- | --- | --- | --- |
| **Rhif** |  | **Hanfodol** | **Dymunol** |
| 1. | Y gallu i ddelio’n gyflym, yn effeithlon, yn ddiffwdan ac yn gwrtais ag unrhyw broblemau a all godi | ✓ |  |
| 2. | Ymrwymiad i werthfawrogi a datblygu diwylliant a hunaniaeth yng Nghymru, ym mhob ffurf ar weithgareddau’r Ganolfan | ✓ |  |
| 3. | Y gallu i siarad Cymraeg |  | ✓ |
| 4. | Profiad o weithio gyda phlant, pobl ifanc ac oedolion sy’n agored i niwed, neu brofiad o fod yn gyfrifol amdanynt |  | ✓ |
| 5. | Agwedd gadarnhaol a chyfeillgar, a’r hyder i ddelio â phobl ar bob lefel | ✓ |  |
| 6. | Y gallu i deithio ledled Cymru. Efallai y bydd angen aros dros nos ar leoliadau | ✓ |  |
| 7. | Profiad o reoli arian, sgiliau cyllidebu ac adrodd | ✓ |  |

B. Gwybodaeth

Dywedwch yn eich cais sut yr ydych yn ateb y gofynion hanfodol hyn.

|  |  |  |  |
| --- | --- | --- | --- |
| **Rhif** |  | **Hanfodol** | **Dymunol** |
| 1. | Gwybodaeth am / diddordeb yn y celfyddydau perfformio | ✓ |  |
| 2. | Profiad o gynhyrchu neu gyd-gynhyrchu | ✓ |  |
| 3. | Sgiliau gweinyddol a sgiliau trefnu, gan gynnwys profiad o Word, Excel ac Outlook | ✓ |  |
| 4. | Profiad o systemau bas data Artifax, CMS a Tessitura |  | ✓ |
| 5. | Gwybodaeth am artistiaid a chwmnïau yng Nghymru a gweddill y Deyrnas Unedig | ✓ |  |
| 6. | Profiad o sgiliau rheoli prosiect | ✓ |  |
| 7. | Gwybodaeth am blatfformau digidol a dulliau ymgysylltu |  | ✓ |

C. Gwerthoedd

Dywedwch yn eich cais sut yr ydych yn ateb y gofynion hanfodol hyn.

|  |  |  |  |
| --- | --- | --- | --- |
| **Rhif** |  | **Hanfodol** | **Dymunol** |
| 1. | Cymhelliad cryf a phendantrwydd | ✓ |  |
| 2. | Parodrwydd i weithio’n hyblyg yn unol ag anghenion y prosiect wrth iddynt newid | ✓ |  |
| 3. | Y gallu i weithio o dan bwysau | ✓ |  |
| 4. | Y gallu i flaenoriaethu a rheoli eich amser yn effeithiol | ✓ |  |

D. Cyfathrebu

Dywedwch yn eich cais sut yr ydych yn ateb y gofynion hanfodol hyn.

|  |  |  |  |
| --- | --- | --- | --- |
| **Rhif** |  | **Hanfodol** | **Dymunol** |
| 1. | Sgiliau rhyngbersonol rhagorol, yn enwedig ar lafar; gyda’r gallu i roi sylw i fanylion | ✓ |  |
| 2. | Y gallu i greu perthnasau cryf, gydag unigolion a thimau | ✓ |  |

E. Yr Amgylchedd

Dywedwch yn eich cais sut yr ydych yn ateb y gofynion hanfodol hyn.

|  |  |  |  |
| --- | --- | --- | --- |
| **Rhif** |  | **Hanfodol** | **Dymunol** |
| 1. | Dealltwriaeth o un o brif amcanion y Ganolfan, sef rhoi Croeso Cynnes Cymreig i bawb ac ymrwymiad i hyrwyddo’r Gymraeg pryd bynnag y bydd hynny’n bosibl | ✓ |  |
| 2. | Ymrwymiad i roi gwasanaeth cwsmeriaid gwych i gydweithwyr a chwsmeriaid bob amser | ✓ |  |
| 3. | Ymwybyddiaeth o effaith eich gwaith ar yr amgylchedd, a cheisio lleihau hyn cymaint ag y bo modd | ✓ |  |

F. Y Gymraeg

Dywedwch yn eich cais sut yr ydych yn ateb y gofynion hanfodol hyn.

|  |  |  |  |
| --- | --- | --- | --- |
| **Rhif** |  | **Hanfodol** | **Dymunol** |
| 1. | Y gallu i siarad Cymraeg |  | x |
| 2. | Y gallu i wrando ar sgyrsiau Cymraeg a’u deall |  | x |
| 3. | Y gallu i ysgrifennu Cymraeg |  | x |
| 4. | Y gallu i ddarllen deunydd Cymraeg |  | x |